作者：卢祖皋
词牌/韵律：秋霁

paragraphs: 虹雨才收，正抱叶残蝉，渐老云木。
银汉飞星，玉壶零露，万里素秋如沐。
倚颦抱独。
盼娇曾记郎心目。
向艳歌偏爱，赋情多处寄衷曲。
凄凉漫有，旧月阑干，夜凉无因，重照颓玉。
扇纨收、鸾孤蠹损，一番愁绪黯相触。
回首寒云空雁足。
露井零乱，已是负了桐阴，可堪轻误，满篱种菊。